Brandes' hovedindflydelse svandt noget efter 1900, men han blev stadig anset for en lederskikkelse i dansk litterært liv, og hans internationale ry voksede. På mange måder blev han en moderne nordisk Voltaire med stor moralsk autoritet, som fordømte den dårlige behandling af nationale mindretal, forfølgelsen af [[Alfred Dreyfus|Dreyfus]] osv. Under [[1. verdenskrig]] angreb han imperialismen og aggressionen hos begge parter, og hans sidste år var viet til antireligiøs polemik. I denne senere periode fik han nye forbindelser til intellektuelle som [[Henri Barbusse]], [[Romain Rolland]] og [[Edmund Dene Morel]].
Litteratur Religion Historie Kultur Organisationer Uddannelsesinstitutioner